CeBIT

CeBIT (skraćenica od njem. Centrum für Büroautomation, Informationstechnologie und Telekommunikation) jeste najveći svjetski sajam informacionih tehnologija, telekomunikacija, softvera i usluga. Svake godine, u proljeće, održava se u njemačkom gradu Hanoveru, i ukazuje na smjer razvoja komercijalnih informacionih tehnologija. Održava se ujedno i na najvećem sajmu na svijetu, površine od oko 450.000 m2 sa mogućnošću prijema 700.000 posjetilaca. Apsolutni rekord je postignut 2001., godine kada je sajam posjetilo preko 830.000 posjetilaca.

Od 15. do 21. marta 2007. godine, CeBIT je posjetilo 480.000 ljudi i imao je više od 6.200 izlagača iz preko 70 zemalja svijeta.
 Historija 

CeBIT je nastao 1970, po otvaranju najveće sajamske dvorane na svijetu - Hale 1, kao dio hanoverskog Sajma, gdje su svake godine velike industrijske korporacije održavale svoje prezentacije. Osamdesetih godina 20. vijeka, razvoj informacionih tehnologija i telekomunikacija je uzeo maha, pa se 1986. CeBIT odvojio.

 CeBIT u svijetu 

Vlasnik CeBITa „Njemački Sajam AD“ (njem. Deutsche Messe AG), od 1999. organizuje sajmove širom svijeta pod CeBIT imenom:

 CeBIT Azija (CeBIT Asia), Šangaj, Kina
 CeBIT Bilišim (CeBIT Bilişi), Istanbul, Turska
 CeBIT Australija (CeBIT Australia), Sidnej, Australija
 CeBIT Amerika (CeBIT USA), osnovan i održan 2003. i 2004, ali otkazan 2005. godine.

 Reference 

 Vanjski linkovi 
 CeBIT zvanična stranica
 Historija CeBIT-a
 Pregled svjetskih CeBIT događaja 
 CeBIT Australia - zvanična stranica 

Kategorija:Računarstvo
Kategorija:Njemačka